Doctor artium

Doctor artium, forkortet dr.art., er en doktorgrad i humaniora som ble innført ved Universitetet i Bergen i 1985Jenny Lippestad: «Planmessige studier til nye doktorgrader», Aftenposten, 16.01.1984 og ved Universitetet i Oslo i 1991. Graden ble også tildelt ved Universitetet i Trondheim/Norges teknisk-naturvitenskapelige universitet og Universitetet i Tromsø.

Graden ble innført i Bergen som en av de første doktorgradene med organisert doktorgradsprogram og forskeropplæring. Gradene dr.polit. og dr.psychol. ble innført samtidig. I forbindelse med gradsreformen i høyere utdannelse har graden blitt faset ut frem til 2008, og blir ikke lenger tildelt. Ved Universitetet i Oslo eksisterte graden i korte 17 år, og er den doktorgraden som har hatt kortest levetid ved universitetet.

Før innføringen av dr.art. tok man den filosofiske doktorgrad (dr.philos.) i de humanistiske fagene. Også etter innføringen av dr.art. var det mulig å ta dr.philos. i stedet. Etter 2008 tar man enten ph.d. (hvis man er tatt opp på et organisert doktorgradsprogram) eller dr.philos.

Referanser

Kategori:Doktorgrader og grader på tilsvarende nivå